ai4bharat/Pralekha huggingface dataset:
பிரதமர் அலுவலகம்
பிரதமர் திரு நரேந்திர மோடி, கம்போடிய பிரதமர் மேதகு சம்டெக் அக்கா மொஹா சேனா படேய் டெகோ ஹுன் சென்னுடன் தொலைபேசி உரையாடல்
பிரதமர் திரு நரேந்திர மோடி, கம்போடிய பிரதமர் மேதகு சம்டெக் அக்கா மொஹா சேனா படேய் டெகோ ஹுன் சென்னுடன் தொலைபேசியில் இன்று உரையாடினார்.
கொவிட்-19 பெருந்தொற்று குறித்து இரண்டு தலைவர்களும் விவாதித்தனர். இருநாடுகளிலும் உள்ள கம்போடிய, இந்திய குடிமக்களுக்கு தொடர்ந்து உதவவும், அவர்கள் தாய்நாட்டுக்கு திரும்ப வசதி ஏற்படுத்தித் தரவும், இருவரும் ஒப்புக்கொண்டனர்.
ஆசியான் அமைப்பின் முக்கிய உறுப்பினரும், இந்தியாவுடன் நாகரீக மற்றும் கலாச்சார உறவுகளை கொண்டிருக்கும் நாடுமான கம்போடியாவுடனான உறவை, மேலும் வலுப்படுத்துவதில் இந்தியா உறுதியுடன் இருப்பதாகப் பிரதமர் தெரிவித்தார்.
ஐடிஇசி திட்டத்தின் கீழ் செயல்படுத்தப்படும் திறன்மேம்பாட்டுத் திட்டங்கள் மற்றும் மெகாங்-கங்கா ஒத்துழைப்பு கட்டமைப்பின் கீழ் செயல்படுத்தப்படும் விரைவுப் பலன் திட்டங்கள் உள்ளிட்ட, இரண்டு நாடுகளுக்கும் இடையேயான வலுவான வளர்ச்சிக் கூட்டுறவையும் இருதலைவர்களும் மீளாய்வு செய்தனர்.
இந்தியாவுடனான உறவுகளுக்கு கம்போடியா அளிக்கும் முக்கியத்துவத்தை அந்நாட்டுப் பிரதமர் எடுத்துரைத்தார். அவரின் உணர்வுகளுக்கு செவிமடுத்த பிரதமர் திரு நரேந்திர மோடி, இந்தியாவின் கிழக்கு செயல்திட்ட கொள்கையில் கம்போடியாவின் மதிப்புமிக்க பங்கு பற்றி வலியுறுத்தினார்.
------
(
பாதுகாப்பு அமைச்சகம்
பணியின் போது இறந்த பி.ஆர்.ஓ பணியாளர்களின் உடல்களை பாதுகாத்து, அவர்களின் சொந்த ஊருக்கு கொண்டு செல்வதற்கான வசதி, தற்காலிக ஊதியம் பெறும் தொழிலாளர்களுக்கு விரிவுபடுத்தப்பட்டுள்ளது; பாதுகாப்புத் துறை அமைச்சர் திரு ராஜ்நாத் சிங் ஒப்புதல்
எல்லை சாலைகள் அமைப்பின்  பொது ரிசர்வ் பொறியாளர் படை  பணியாளர்களுக்கு கிடைக்கக்கூடிய 'சடலங்களின் பாதுகாப்பு மற்றும் போக்குவரத்து' விதிகளை தற்காலிக ஊதியம் பெறும் தொழிலாளர்களுக்கும்  நீட்டிக்க மத்திய பாதுகாப்பு அமைச்சர் திரு ராஜ்நாத் சிங் ஒப்புதல் அளித்துள்ளார். சி.பி.எல்.களுக்கான ஈமச்சடங்கு செலவை ரூ .1,000 லிருந்து ரூ .10,000 ஆக உயர்த்தவும் அவர் ஒப்புதல் அளித்துள்ளார். பி.ஆர்.ஓ திட்டங்களின்போது, அரசு பணியில் இருக்கும் எந்தவொரு தற்காலிக ஊதியம் பெரும் தொழிலாளர் இறந்தாலும், அவரது இறுதிச் சடங்குகள் பணித்தளத்தில் செய்யப்படுகின்றன.
முன்னோக்கிய / எல்லைப் பகுதிகளில் சாலைகளை நிர்மாணிப்பதற்காக சி.பி.எல்.கள் பி.ஆர்.ஓவால் பணியமர்த்தப்படுகின்றனர். பாதகமான காலநிலை மற்றும் கடினமான வேலை நிலைமைகளில் அவர்கள் பி.ஆர்.ஓ ஊழியர்களுடன் கைகோர்த்து வேலை செய்கிறார்கள், இது சில நேரங்களில் உயிரிழப்புகளை ஏற்படுத்துகிறது.
இதுவரை அரசு செலவில் சடலங்களை பாதுகாத்து சொந்த ஊருக்கு கொண்டு செல்லும் வசதி ஜி.ஆர்.இ.எஃப் பணியாளர்களுக்கு மட்டுமே இருந்தது. இதே போன்ற நிலைமைகளில் பணிபுரியும் சி.பி.எல்.களுக்கு இந்த வசதி மறுக்கப்பட்டது. அவர்கள் இறந்தால், போக்குவரத்து சுமை, பாதிக்கப்பட்ட குடும்பங்கள் மீது விழுகிறது. நிதி ஆதாரங்கள் இல்லாததால், பெரும்பாலான நிலைமைகளில் விமான கட்டணம் அல்லது சாலை வழியான போக்குவரத்து செலவுகளை கூட இறந்தவரின் குடும்பத்தினரால் தாங்க முடியவில்லை. துக்கத்தில் இருக்கும் ஒரு குடும்பம் பெரும்பாலும் இறுதிச் சடங்கு மற்றும் பிற தொடர்புடைய செலவுகளைச் சமாளிப்பது மிகவும் கடினம். இத்தகைய சூழ்நிலைகளில், இறந்த சி.பி.எல்.களின் நெருங்கிய உறவினர்கள் / சட்டப்பூர்வ வாரிசுகள், தேசத்திற்காக தங்கள் இன்னுயிரை ஈந்த தங்கள் உறவினர்களின் இறுதிச் சடங்குகளைச் செய்வதன் மூலம் அஞ்சலி செலுத்த வாய்ப்பு கிடைக்காது.
பாதுகாப்பு அமைச்சர், பி.ஆர்.ஓ பணித்தளங்களுக்குச் சென்றபோது, சி.பி.எல்.களின் கடினமான வேலை நிலைமைகளைக் கண்டார். அவர்களின் நலனில் அக்கறை கொண்ட அவர், அவர்களுக்கான நலத் திட்டங்களை வகுக்குமாறு பி.ஆர்.ஓ.வுக்கு உத்தரவிட்டிருந்தார். இந்த புதிய நலத் திட்டங்கள், உயிரிழந்தவர்கள் தங்கள் அன்புக்குரியவர்களுக்கு கண்ணியமான இறுதிச் சடங்குகளைச் செய்ய உதவும்.
(
உள்துறை அமைச்சகம்
காலனியாதிக்கக் காலத்தில் கொண்டு வரப்பட்ட காலாவதியான சிறைச்சாலைச் சட்டத்தை சீர்திருத்த பிரதமர் திரு நரேந்திர மோடியின் தொலைநோக்குப் பார்வை கொண்ட தலைமையின் கீழ், மத்திய உள்துறை அமைச்சர் திரு.அமித் ஷாவின் வழிகாட்டுதலின் கீழ் முடிவு எடுக்கப்பட்டுள்ளது.
தற்போதுள்ள ‘சிறைச்சாலை சட்டம், 1894’ சுதந்திரத்திற்கு முந்தைய காலத்தைய சட்டம் என்பதோடு, கிட்டத்தட்ட 130 ஆண்டுகள் பழமையானது. இந்தச் சட்டம் குற்றவாளிகளைக் காவலில் வைப்பதிலும், சிறைகளில் ஒழுங்கை அமல்படுத்துவதிலும் மட்டுமே கவனம் செலுத்துகிறது. தற்போதுள்ள சட்டத்தில் கைதிகளின் சீர்திருத்தம் மற்றும் மறுவாழ்வுக்கான எந்த ஏற்பாடும் இல்லை.
தற்போது சர்வதேச அளவில் சிறைகள் மற்றும் சிறைக் கைதிகள் பற்றிய கண்ணோட்டம் முற்றிலும் மாறியுள்ளது. சிறைச்சாலைகள் இன்று தண்டனைக்கான இடங்களாகக் கருதப்படுவதில்லை. மாறாக சிறைக்கைதிகளை சட்டத்தை மதிப்பவர்களாக மாற்றி மறுவாழ்வு அளிக்கப்படும் சீர்திருத்த நிறுவனங்களாகக் கருதப்படுகின்றன.
சிறை நிர்வாகம் மற்றும் கைதிகள் நிர்வாகத்தின் பொறுப்பு மாநில அரசுகளிடம் மட்டுமே உள்ளது. இருப்பினும், குற்றவியல் நீதி அமைப்பில் திறமையான சிறை நிர்வாகம் வகிக்கும் முக்கிய பங்கைக் கருத்தில் கொண்டு, இந்த விஷயத்தில் மாநிலங்கள்/யூனியன் பிரதேசங்களுக்கு உதவி செய்ய மத்திய அரசு அதிக முக்கியத்துவம் அளிக்கிறது. கடந்த சில ஆண்டுகளாக, மத்திய உள்துறை அமைச்சகம் தற்போதுள்ள சிறைச்சாலைச் சட்டத்தின் பல குறைகளை சுட்டிக்காட்டி வருகிறது.
பிரதமர் திரு.நரேந்திர மோடியின் தொலைநோக்குப் பார்வை கொண்ட தலைமையின் கீழ், மத்திய உள்துறை அமைச்சர் திரு.அமித் ஷாவின் வழிகாட்டுதலின் கீழ், காலனியாதிக்கக் காலத்தின் காலாவதியான சிறைச்சாலைச் சட்டத்தை, தற்போதைய நவீன தேவைகளுக்கு ஏற்ப மறுஆய்வு செய்யவும், திருத்தவும் முடிவு எடுக்கப்பட்டது. இதனைத் தொடர்ந்து, சிறைச்சாலைகள் சட்டம் 1894-ஐ திருத்தும் பணியை போலீஸ் ஆராய்ச்சி மற்றும் மேம்பாட்டுப் பணியகத்திற்கு மத்திய உள்துறை அமைச்சகம் வழங்கியது.
இதனைத் தொடந்து உருவாக்கப்பட்ட வரைவில், சிறை நிர்வாகத்தில் தொழில்நுட்பத்தைப் பயன்படுத்துதல், பெண்கள்/திருநங்கைகளுக்கு சிறப்பு ஏற்பாடுகள் போன்றவற்றைச் செய்தல் உட்பட தற்போதுள்ள சிறைச்சாலைச் சட்டத்தில் உள்ள இடைவெளிகளை முழுமையாக நீக்கும் வகையிலான அம்சங்கள் இடம்பெற்றுள்ளன. மத்திய உள்துறை அமைச்சர் திரு.அமித் ஷாவின் வழிகாட்டுதலின் கீழ், உள்துறை அமைச்சகம் விரிவான 'மாதிரி சிறைச்சாலைகள் சட்டம், 2023' ஐ இறுதி செய்துள்ளது.
புதிய சிறைச்சாலைகள் சட்ட வரைவில் இடம்பெற்றுள்ள சில முக்கிய அம்சங்கள் பின்வருமாறு:
i) பெண் கைதிகள், திருநங்கைகள் போன்றோருக்கு தனித் தங்குமிடம் வழங்குதல்.
ii) சிறை நிர்வாகத்தில் வெளிப்படைத்தன்மையைக் கொண்டுவரும் நோக்கில் சிறை நிர்வாகத்தில் தொழில்நுட்பத்தைப் பயன்படுத்துவதற்கான ஏற்பாடு.
iii) கைதிகள் மற்றும் சிறை ஊழியர்களுக்கு சிறைச்சாலைகளில் மொபைல் போன்கள் போன்றவற்றைப் பயன்படுத்தியதற்காக தண்டனை வழங்குதல்.
iv) நன்னடத்தையை ஊக்குவிக்கும் வகையில் கைதிகளுக்கு சட்ட உதவி வழங்குதல், பரோல் மற்றும் முன்கூட்டியே விடுதலை போன்றவற்றை வழங்குதல்.
v) கைதிகளுக்கு தொழில் பயிற்சி, திறன் மேம்பாடு மற்றும் அவர்களை மீண்டும் சமூகத்தோடு ஒருங்கிணைத்தல் ஆகியவற்றில் கவனம் செலுத்துங்கள்.
பிரதமர் அலுவலகம்
குடி பட்வா பண்டிகையை முன்னிட்டு பிரதமர் நாட்டு மக்களுக்கு வாழ்த்து
பிரதமர் திரு.நரேந்திர மோடி, குடி பட்வா பண்டிகையை முன்னிட்டு நாட்டு மக்களுக்கு நல்வாழ்த்துகளைத் தெரிவித்துள்ளார்.
சுட்டுரை வாயிலாக திரு.மோடி வெளியிட்டுள்ள செய்தியில், “வரும் ஆண்டு அனைவருக்கும் நல்ல ஆரோக்கியத்தையும், அனைவரின் வாழ்வில் வளத்தையும் கொண்டு வரட்டும்” என்று கூறியுள்ளார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
கோவிட் 19 நோய்க்கு எதிராக பல முயற்சிகளை ஃபரிதாபாத் மாவட்ட நிர்வாகம் மேற்கொண்டு வருகிறது; கண்காணிப்பு மற்றும் விழிப்புணர்வுப் பணிகளுக்காக தொழில்நுட்பம் பயன்படுத்தப்படுகிறது
தேசிய ஊரடங்கு காலத்தின்போது நகர்ப்புற ஏழைமக்களும், குறைந்த வருமானம் உடைய குடும்பங்களும், உணவுப்பொருள்கள் வாங்குவதற்குப் போதுமான பணமின்றி, பல சிரமங்களை எதிர் கொண்டுள்ளார்கள். ஊரடங்கு காலத்தின் போது அவர்களுக்கு உடனடி உதவி தேவைப்படுகிறது. பெரும்பாலான குடும்பங்களுக்கு தினக்கூலி அடிப்படையிலேயே அவர்களுக்கான உணவு கிடைத்து வந்தது. இவை எல்லாவற்றையும் கருத்தில் கொண்டு, ஃபரிதாபாத் முனிசிபல் கார்ப்பரேஷன் 40 வார்டுகளிலும் உள்ளாட்சி சிவில் சமுதாயத்தை இதற்காக ஈடுபடுத்தியுள்ளது. இந்த மக்களுக்கு உணவு விநியோகிப்பதற்காக NGOக்கள் தவிர வார்டு கவுன்சிலர்கள் மற்றும் தன்னார்வலர்களும் மாவட்ட நிர்வாகத்திற்கு உதவி செய்வார்கள்
(Visitor Counter : 135
வணிகம் மற்றும் தொழில்துறை அமைச்சகம்
தேசிய தொழில் வழித்தட மேம்பாட்டு நிறுவனத்தின் திட்டங்களுக்கு முக்கியத்துவம் அளிக்குமாறு மாநிலங்களுக்கு திரு பியுஷ் கோயல் வலியுறுத்தல்
தேசிய தொழில் வழித்தட மேம்பாட்டு நிறுவன  திட்டங்களை விரைவுபடுத்தவும், தொழில் வளாகப்பகுதிகளில், நிலத்தை கையகப்படுத்துவதற்கும் ஒதுக்குவதற்கும் காலக்கெடு நிர்ணயம் செய்யவும், மத்திய வர்த்தகம், தொழில்துறை, நுகர்வோர் விவகாரங்கள், உணவு, பொது விநியோகம் மற்றும் ஜவுளித் துறை அமைச்சர் திரு பியூஷ் கோயல் மாநில அரசுகளை வலியுறுத்தியுள்ளார்.
"மிக விரைவாக முடிவெடுத்து நிலத்தை வழங்க வேண்டும், இல்லையெனில் திட்டங்களை ரத்து செய்து, பிற மாநிலங்களுக்கு வழங்கும் நிலைக்கு நாங்கள் தள்ளப்படுவோம் என 18 மாநிலங்களுக்கு தெரிவிக்கப்பட்டுள்ளது," என்று திரு கோயல் கூறியுள்ளார். தேசிய தொழில் வழித்தட மேம்பாட்டு திட்டம் குறித்த முதலீட்டாளர் வட்ட மேசை மாநாட்டில் நேற்று இரவு பேசிய அமைச்சர் இதனை தெரிவித்தார்.
நில ஆக்கிரமிப்பு இருக்கக்கூடாது என்று கூறிய அமைச்சர், நாட்டின் சொத்துகளை நல்ல முறையில் பயன்படுத்த வேண்டும் என்றும் குறிப்பிட்டார். 32 திட்டங்களை உள்ளடக்கிய 11 வழித்தடங்களை 4 கட்டங்களாக என்ஐசிடிசி செயல்படுத்தி வருகிறது.
என்ஐசிடிசி திட்டத்தின் கீழ் அமையும் முதல் நான்கு நகரியங்களில், இன்வெஸ்ட் இந்தியா அலுவலகங்களை அமைக்கும் என்றும், வளர்ந்து வரும் தொழில்துறை பகுதிகளில் சோதனை ஆய்வகங்கள் அமைக்கப்படும் என்றும் அவர் கூறினார்.
இந்தியா மீண்டும் உலகின் மிக வேகமாக வளரும் பொருளாதாரமாக உருவெடுத்து, 670 பில்லியன் டாலர் ஏற்றுமதியை எட்டியுள்ளது என்று சுட்டிக்காட்டிய திரு கோயல், என்ஐசிடிசி, டிஜிட்டல் இந்தியா, பொலிவுறு நகரங்கள், 1.4 டிரில்லியன் டாலர் பெரிய உள்கட்டமைப்புத் திட்டங்கள் போன்ற அரசின் முயற்சிகளைப் பயன்படுத்திக் கொள்ளுமாறு தொழில்முனைவோர்களுக்கு அழைப்பு விடுத்தார்.
கிரேட்டர் நொய்டா மற்றும் மும்பை தவிர தில்லியில் உள்ள பிரகதி மைதானம் மற்றும் ஐஐசிசி-துவாரகா ஆகிய இடங்களில் உலகத் தரம் வாய்ந்த கண்காட்சி மற்றும் மாநாட்டு வசதிகள் உருவாக்கப்பட்டு வருவதாகக் கூறிய திரு கோயல், கூட்டங்கள், மாநாடுகள் மற்றும் கண்காட்சி துறையின் முக்கிய இடமாக இந்தியாவை மாற்ற விரும்புகிறோம் என்றார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1818972
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஓட்டுநர் பயிற்சிப் பள்ளியில் கற்றால், உரிமம் பெறும்போது ‘டெஸ்ட்’ கிடையாது: வருகிறது புது விதிமுறை புதுதில்லி, பிப்ரவரி 5, 2021
ஓட்டுநர் பயிற்சி மையங்களுக்கு அங்கீகாரம் தொடர்பான வரைவு அறிக்கையை மத்திய சாலைப் போக்குவரத்து மற்றும் நெடுஞ்சாலை அமைச்சகம் வெளியிட்டுள்ளது. மக்களுக்கு தரமான ஓட்டுநர் பயிற்சி அளிப்பதற்காக, ஓட்டுநர் பயிற்சி மையங்களுக்கு இருக்க வேண்டிய வசதிகள், பின்பற்ற வேண்டிய நடைமுறைகளைக் கொண்டு வர மத்திய சாலைப் போக்குவரத்து அமைச்சகம் உத்தேசிக்கிறது.
மேலும், இந்த மையங்களில் வெற்றிகரமாக பயிற்சியை முடிக்கும் ஓட்டுநர்கள், ஓட்டுநர் உரிமத்துக்கு விண்ணப்பிக்கும்போது, ஓட்டுநர் பரிசோதனையில்  கலந்து கொள்வதிலிருந்து விலக்கு அளிக்கப்படும்.
இந்த நடவடிக்கை, போக்குவரத்துத் துறையில் சிறப்பு பயிற்சி பெற்ற டிரைவர்கள் கிடைக்க உதவும். இது அவர்களின் திறனை அதிகரிப்பதோடு, சாலை விபத்துக்களையும் குறைக்கும்.
பொது மக்களிடம் இருந்து ஆலோசனை பெறுவதற்காக, இந்த வரைவு அறிவிப்பு சாலைப் போக்குவரத்து அமைச்சகத்தின் இணையதளத்தில் பதிவேற்றம் செய்யப்பட்டுள்ளது. ஆலோசனைகள் பெற்ற பின்பு இது முறைப்படி வெளியிடப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1695413
(------
சிறப்பு சேவைகள் மற்றும் கட்டுரைகள்
“அஞ்சல் தலை சொல்லும் கதை” - மாநில அளவிலான மெய்நிகர் கண்காட்சி
சென்னை நகர மண்டலம், தமிழ்நாடு வட்டம் தனது 13-வது மாநில அளவிலான அஞ்சல்தலைக் கண்காட்சியை  மெய்நிகர் முறையில் “அஞ்சல் தலை சொல்லும் கதை” என்ற கோஷத்துடன் 2022 ஜனவரி 7 முதல் ஜனவரி 9 வரை “இந்தியாவின் வளமான கலாச்சார பாரம்பரியம்” என்ற தலைப்பில் ஏற்பாடு செய்துள்ளது. ஆசாதி கா அம்ரித் மஹோத்சவ் திட்டத்தின் ஒரு பகுதியாக  அஞ்சல் துறை இதை ஏற்பாடு செய்துள்ளது.
மேலும் விவரங்களுக்கு www.tndigipex2022.com 4ஐப் பார்க்கவும்.
பொருளாதார விவகாரங்களுக்கான மத்திய அமைச்சரவைக் குழு
ஏடிசி ஆசியா பசிபிக் நிறுவனத்தின் ரூ.2480.92 கோடி அன்னிய நேரடி முதலீட்டுக்கு மத்திய அமைச்சரவை ஒப்புதல்
ஏடிசி தொலை தொடர்பு கட்டமைப்பு நிறுவனத்தில், ஏடிசி ஆசியா பசிபிக் நிறுவனம் ரூ.2,480.92 கோடி முதலீடு செய்ய மத்திய அமைச்சரவையின் பொருளாதார விவகார குழு இன்று ஒப்புதல் அளித்தது.
மத்திய அமைச்சரவையின் பொருளாதார விவகார குழு கூட்டம், பிரதமர் திரு.நரேந்திர மோடி தலைமையில் இன்று நடந்தது. இதில் ஏடிசி தொலைதொடர்பு கட்டமைப்பு நிறுவனத்தின் 12.32 சதவீத பங்குகளை, ஏடிசி ஆசியா பசிபிக் நிறுவனம் வாங்க ஒப்புதல் அளிக்கப்பட்டது. இதன் மூலம் ரூ.2480.92 கோடி அன்னிய நேரடி முதலீடு கிடைக்கும்.
2018-19 முதல் 2020-21ம் ஆண்டு வரை ஏடிசி ஆசியா பசிபிக் நிறுவனத்தின் ஒட்டுமொத்த முதலீடு ரூ.5417.2 கோடியாக அதிகரித்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1675606
குறு சிறு மற்றும் நடுத்தர தொழில் துறை அமைச்சகம்
குறு, சிறு, நடுத்தர நிறுவனங்கள் தொழில் புரிதலை எளிதாக்குவதற்கான டிஜிட்டல் முன்முயற்சிகள்
குறு, சிறு, நடுத்தர நிறுவனங்கள் தொழில் புரிதலை எளிதாக்கும் வகையிலும் அவற்றுக்கு டிஜிட்டல் அதிகாரமளிக்கவும் பல்வேறு டிஜிட்டல் முன்முயற்சிகளை மத்திய அரசு மேற்கொண்டுள்ளது.
இணையதள பதிவிற்காக உத்யம் இணையதளம், குறு, சிறு நடுத்தர நிறுவனங்களின் குறைகளைக் களைய சாம்பியன்ஸ் இணைய தளம், இணையதளம் வாயிலாக கொள்முதலுக்காக ஜிஇஎம் தளம், வர்த்தகம் பெறுதலுக்கான தள்ளுபடி நடைமுறைகள்  இணையதளம், சந்தை ஆதரவுக்காக எம்எஸ்எம்இ மார்ட் டாட் காம் இணையதளம் ஆகியவை உருவாக்கப்பட்டுள்ளன. இதுதவிர, மத்திய பொதுத்துறை நிறுவனங்கள் குறு, சிறு நிறுவனங்களிடமிருந்து கொள்முதல் செய்வதை கண்காணிப்பதற்காக எம்எஸ்எம்இ சம்பந்த் தளமும், பொதுத்துறை நிறுவனங்கள் தாமதமாக பணம் செலுத்துவது தொடர்பான தகவல்களை தெரிவித்து விண்ணப்பிக்க எம்எஸ்எம்இ சமாதான் தளமும் உருவாக்கப்பட்டுள்ளன.
உதயம் இணையதளத்தின்கீழ், நாடு முழுவதும் இதுவரை 1.39 கோடி குறு, சிறு, நடுத்தர நிறுவனங்கள் பதிவு செய்துள்ளன. அவை அரசின் பல்வேறு திட்டங்கள் மூலமாக பயனடைந்துள்ளன.
இந்தத் தகவலை மாநிலங்களவையில் இன்று எழுத்து மூலம் அளித்த பதிலில் மத்திய குறு, சிறு, நடுத்தர தொழில் நிறுவனங்கள் துறை இணையமைச்சர் திரு பானு பிரதாப்சிங் வர்மா தெரிவித்துள்ளார்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1898724
சிறப்பு சேவைகள் மற்றும் கட்டுரைகள்
பொதிகை தொலைக்காட்சி செய்திப் பிரிவு இயக்குனராக திரு குருபாபு பலராமன் இன்று பொறுப்பேற்றுக் கொண்டார்
இந்திய தகவல் பணி சேவையில் 1995 ஏப்ரல் மாதம் இணைந்த திரு குருபாபு பலராமன், சென்னை அகில இந்திய வானொலி நிலையத்தில் செய்தி ஆசிரியராக பணியை தொடங்கினார். பின்னர் இவர் அங்கேயே உதவி இயக்குனராகவும் பணியாற்றியுள்ளார். 2009ம் ஆண்டு துணை இயக்குனராகவும் பதவி உயர்வு பெற்று, சென்னைத் தொலைக்காட்சி நிலையத்தின் செய்திப் பிரிவில் பணியாற்றி இருப்பதுடன், 2017ஆம் ஆண்டு ஜனவரி மாதம் இணை இயக்குனராக பதவி உயர்வு பெற்று சென்னைப் பத்திரிகை தகவல் அலுவலகத்திற்கு பணியிட மாற்றம் செய்யப்பட்டார். பின்னர் 2019-ல் இயக்குனராகவும் பதவி உயர்வு பெற்று அதே அலுவலகத்தில் பணியாற்றினார்.
சென்னை பத்திரிகை தகவல் அலுவலகத்தில் பணிபுரிந்த போது அவர், இந்திய பத்திரிகை பதிவாளர் பிரிவின் துணைப்பதிவாளராகவும் கூடுதல் பொறுப்பு வகித்துள்ளார்.
இவர், தமிழ், தெலுங்கு, ஆங்கிலம், இந்தி ஆகிய மொழிகளில் புலமை பெற்றவராவார்.
பிரதமர் அலுவலகம்
அருணாச்சலப் பிரதேசம் உருவான தினத்தையொட்டி அம்மாநில மக்களுக்கு பிரதமர் வாழ்த்து
அருணாச்சல பிரதேச மக்களுக்கு அம்மாநிலம் உருவான தினத்தை முன்னிட்டு பிரதமர் திரு நரேந்திர மோடி வாழ்த்துகளைத் தெரிவித்துள்ளார்.
இது தொடர்பாக பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
“சுறுசுறுப்பு மற்றும் தேசபக்திக்கு பெயர் பெற்ற மாநிலமான அருணாச்சல பிரதேசத்தின் மக்களுக்கு மாநில தின வாழ்த்துக்கள். அந்த மாநிலத்தைச் சேர்ந்த மக்கள் பல துறைகளில் இந்தியாவின் முன்னேற்றத்திற்கு பங்களித்துள்ளனர். வரும் ஆண்டுகளில் அருணாச்சலப் பிரதேசம் முன்னேற்றத்தின் புதிய உச்சங்களை எட்ட வேண்டும் என்று நான் பிரார்த்திக்கிறேன்.”
பாதுகாப்பு அமைச்சகம்
ராணுவ கேன்டீன்களிலிருந்து இணையதளம் வாயிலாக பொருட்களை பெறும் வசதி: அமைச்சர் திரு ராஜ் நாத் சிங் தொடங்கி வைத்தார்
ராணுவ அமைச்சகத்தின் கீழ் இயங்கும் கேன்டீன் ஸ்டோர்ஸ் துறையின் கேண்டீன்களில் பொருட்களை வாங்குவதற்கான இணையதளத்தை  மத்திய பாதுகாப்பு அமைச்சர் திரு ராஜ் நாத் சிங் இன்று தொடங்கி வைத்தார். தற்போது பணியில் உள்ள மற்றும் ஓய்வு பெற்ற ராணுவ வீரர்கள், பாதுகாப்பு ஊழியர்கள் உள்ளிட்ட 45 இலட்சம் பயனாளிகள் கார்கள், இருசக்கர வாகனங்கள், சலவை இயந்திரங்கள், தொலைக்காட்சிப் பெட்டிகள், குளிர்சாதன பெட்டிகள் உள்ளிட்ட பொருட்களைத் தங்கள் வீடுகளிலிருந்து சுலபமாகப் பெறும் நோக்கத்தில் இந்த இணையதளம் தொடங்கப்பட்டுள்ளது.
இந்த முயற்சியைப் பாராட்டிய அமைச்சர் திரு ராஜ் நாத் சிங், ராணுவ வீரர்களின் நலனில் அரசு உறுதி பூண்டிருப்பதாகத் தெரிவித்தார். இந்த இணையதள திட்டத்தை வெற்றிகரமாக செயல்படுத்திய குழுவினரை அவர் பாராட்டினார். பிரதமர் திரு நரேந்திர மோடியின் டிஜிட்டல் இந்தியா என்ற தொலைநோக்கு பார்வையை பூர்த்தி செய்யும் வகையில் இந்தத் திட்டம் அமைந்திருப்பதாக அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1687045
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஆந்திர மாநிலத்தில் 16 தேசிய நெடுஞ்சாலைத் திட்டங்களை மத்திய அமைச்சர் திரு.ராஜ்நாத் சிங் தொடங்கி வைத்தார் மற்றும் அடிக்கல் நாட்டினார்.
ஆந்திர பிரதேச மாநிலத்தில் ரூ.15,592 கோடி மதிப்பிலான 1411 கி.மீ நீள தொலைவிலான 16 தேசிய நெடுஞ்சாலைத் திட்டங்களுக்கு மத்திய சாலைப் போக்குவரத்து மற்றும் நெடுஞ்சாலைத்துறை அமைச்சரும் குறு, சிறு மற்றும் நடுத்தர நிறுவனங்கள் தொழில்துறை அமைச்சருமான திரு.நிதின்கட்கரி அடிக்கல் நாட்டினார் மற்றும் தொடங்கி வைத்தார். இந்த நிகழ்வுக்கு முதலமைச்சர் ஒய்.எஸ் ஜெகன்மோகன் ரெட்டி தலைமை தாங்கினார். மத்திய இணை அமைச்சர்கள் வி.கே.சிங்., ஜி.கிஷன் ரெட்டி, மாநில அமைச்சர்கள், நாடாளுமன்ற உறுப்பினர்கள், சட்டப்பேரவை உறுப்பினர்கள் மற்றும் மத்திய, மாநில அரசுகளின் உயர் அதிகாரிகள் பங்கேற்றனர்.
இந்த நிகழ்வில் பேசிய திரு.நிதின்கட்கரி, 2014-ம் ஆண்டு மே மாதத்துக்கு முன்பு ஆந்திராவில் தேசிய நெடுஞ்சாலைகளின் நீளம்4193 கி.மீ ஆக இருந்தது என்றும், இப்போது 6860 கி.மீ ஆக அதிகரிக்கப்பட்டுள்ளது என்றும் கூறினார். கடந்த ஆறு ஆண்டுகளில் தேசிய நெடுஞ்சாலைகளின் நீளம் 2667 கி.மீ அதிகரிக்கப்பட்டுள்ளது என்றும் கூறினார். ரூ.34,100 கோடி மதிப்பிலான டிபிஆர் நிலையின் கீழ் நடைபெறும் பணிகள் 2024-ம் ஆண்டுக்குள் முடிவடைய இலக்கு நிர்ணயிக்கப்பட்டுள்ளது என்றார். ரூ.25,440 கோடி மதிப்பிலான திட்டங்கள் அமல்படுத்தப்பட்டு வருகின்றன என்றும் கூறினார். ரூ.18,110 கோடி திட்டங்களில் 50-60 % முன்னேற்றம் அடைந்துள்ளதாகத் தெரிவித்தார். நிலுவையில் உள்ள பணிகள் குறித்து விவாதித்து தீர்வு காண்பதற்கு முதலமைச்சர் டெல்லி வரவேண்டும் என்றும் மத்திய அமைச்சர் திரு.நிதின்கட்கரி அழைப்பு விடுத்தார். ஆந்திரமாநிலத்துக்காக அதிக எண்ணிக்கையிலான வளர்ச்சித் திட்டங்களுக்கு முழு ஆதரவு அளிக்கப்படும் என்றும் நிதின் கட்கரி உறுதி அளித்தார்.
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1665101
பிரதமர் அலுவலகம்
சட்டீஸ்கர் மக்களுக்கு பிரதமர், மாநில நிறுவன நாள் வாழ்த்து
சட்டீஸ்கர் மாநில நிறுவன தினத்தை முன்னிட்டு, அந்த மாநில மக்களுக்கு, பிரதமர் திரு நரேந்திர மோடி வாழ்த்து தெரிவித்துள்ளார்.
நித்தி ஆயோக்
பொதுத்துறை வங்கிகள் தனியார்மயமாக்கப்படும் என்ற ஊடக செய்திக்கு நித்தி ஆயோக் மறுப்பு
பொதுத்துறை வங்கிகளை தனியார்மயமாக்குவது குறித்து நித்தி ஆயோக் வெளியிட்டிருப்பதாக ஓர் போலியான பட்டியல் ஊடகங்களில் பரவி வருகிறது. இது போன்ற எந்த ஒரு பட்டியலையும் நித்தி ஆயோக் எந்த வடிவத்திலும் வெளியிடவில்லை என்பது தெளிவுபடுத்தப்படுகிறது.
பாதுகாப்பு அமைச்சகம்
மாலத்தீவு பாதுகாப்பு அமைச்சர் மரியா தீதியின் அழைப்பின் பேரில் பாதுகாப்பு துறை அமைச்சர் திரு ராஜ்நாத் சிங் மாலத்தீவுக்கு பயணம் மேற்கொண்டது தொடர்பாக வெளியிடப்பட்ட கூட்டறிக்கை
பாதுகாப்பு துறை அமைச்சர் திரு ராஜ்நாத் சிங், மாலத்தீவு பாதுகாப்பு அமைச்சர் திருமதி மரியா தீதியின் அழைப்பின் பேரில் மே 1 அன்று மாலே வந்தடைந்தார்.
இந்தப் பயணத்தின் போது, இரு நாட்டு பாதுகாப்பு அமைச்சர்களும், பாதுகாப்பு ஒத்துழைப்பை மேம்படுத்தவும், இந்தியா மற்றும் மாலத்தீவுகளுக்கு இடையிலான நீண்டகால கூட்டாண்மையை வலுப்படுத்தவும் இருதரப்பு பேச்சுவார்த்தைகளை நடத்தினர். பரஸ்பர அக்கறை கொண்ட பரந்த அளவிலான பிராந்திய மற்றும் உலகளாவிய பாதுகாப்பு பிரச்சினைகள் குறித்து இருவரும் விவாதித்தனர், மேலும் பாதுகாப்பு குறித்த களங்களில் தங்கள் ஒத்துழைப்பை ஆழப்படுத்த ஒப்புக்கொண்டனர்.
பிராந்தியத்தில் அமைதி, நிலைத்தன்மை மற்றும் பாதுகாப்பைப் பேணுவதன் முக்கியத்துவத்தை இரு அமைச்சர்களும் மீண்டும் உறுதிப்படுத்தினர். இருநாடுகளுக்கும் பொதுவான பாதுகாப்பு சவால்களை எதிர்கொள்ள ஒன்றிணைந்து செயல்பட வேண்டியதன் அவசியத்தை அவர்கள் அங்கீகரித்தனர். சர்வதேச சட்டம் மற்றும் விதிகள் அடிப்படையிலான சர்வதேச ஒழுங்கை மதிக்க வேண்டியதன் முக்கியத்துவத்தை அவர்கள் ஒப்புக்கொண்டதுடன், இந்தக் கொள்கைகளை நிலைநிறுத்துவதற்கான தங்கள் உறுதிப்பாட்டை வெளிப்படுத்தினர்.
கூட்டுப் பயிற்சிகள் மற்றும் ராணுவ அதிகாரிகளின் வருகைப் பரிமாற்றங்கள் உட்பட இரு அண்டை நாடுகளுக்கும் இடையே நடந்து வரும் பாதுகாப்பு ஒத்துழைப்பில் ஏற்பட்டுள்ள முன்னேற்றத்தை அமைச்சர்கள் வரவேற்றனர். பயங்கரவாத எதிர்ப்பு, பேரிடர் மேலாண்மை, இணையப் பாதுகாப்பு மற்றும் கடல்சார் பாதுகாப்பு போன்ற துறைகளில் சிறந்த நடைமுறைகள் மற்றும் நிபுணத்துவத்தைப் பகிர்ந்து கொள்வதன் முக்கியத்துவத்தையும் அவர்கள் குறிப்பிட்டனர்.
பாதுகாப்பு வர்த்தகம், திறன் மேம்பாடு மற்றும் கூட்டுப் பயிற்சிகள் உள்ளிட்ட துறைகளில் ஒத்துழைப்புக்கான கூடுதல் வழிகளை ஆராய அமைச்சர்கள் ஒப்புக்கொண்டனர்.
இந்தப் பயணத்தின் போது, அமைச்சர் திரு ராஜ்நாத் சிங், மாலத்தீவுகளின் அதிபர் திரு இப்ராகிம் முகமது சோலிஹ்-ஐ மரியாதை நிமித்தமாகச் சந்தித்துடன், வெளியுறவு அமைச்சர் திரு அப்துல்லா ஷாஹித்தையும் சந்தித்தார்.
மேலும், மாலத்தீவு அதிபர் சோலிஹ் முன்னிலையில், ஹுராவிக்கு மாற்று கப்பலை இயக்கும் விழாவில் அமைச்சர் ராஜ்நாத் சிங் , அமைச்சர் தீதி ஆகியோர் கலந்து கொண்டனர்.
மாலத்தீவு அமைச்சர் திருமதி மரியா தீதி வழங்கிய அன்பான விருந்தோம்பலுக்கு அமைச்சர் திரு ராஜ்நாத் சிங் தனது நன்றியைத் தெரிவித்தார்.
அந்தந்த நாடு மற்றும் பிராந்தியத்தின் பாதுகாப்பு மற்றும் செழிப்பை மேம்படுத்துவதற்கு இரு நட்பு அண்டை நாடுகளின் அர்ப்பணிப்பு உணர்வை இந்தப் பயணம் புதுப்பித்துள்ளது.
PIB Headquarters
சென்னை விமான நிலையத்தில் சுங்கத்துறையினர் ரூ.2.28 கோடி மதிப்பிலான 6.8 கிலோ தங்கத்தை பறிமுதல் செய்தனர்
சென்னை அண்ணா சர்வதேச விமான நிலையத்தில்,  அன்று இரண்டு தனித்தனி சோதனை நடவடிக்கைகளில் மொத்தம் ரூ.2.28 கோடி மதிப்பிலான 6.8 கிலோ தங்கம் பறிமுதல் செய்யப்பட்டது.
முதலாவது நடவடிக்கையில் 29 பயணிகளிடமிருந்து சர்வதேச அளவில் ரூ.2.16 கோடி மதிப்புள்ள 6.4 கிலோ 24 கேரட் தங்கத்தை விமான நிலைய சுங்கத்துறையினர் பறிமுதல் செய்தனர்.
ஸ்ரீலங்கன் விமான நிறுவனத்தின் விமானம் ஒன்றில் கொழும்பிலிருந்து வரும் முகமது நியாஸ் என்ற பயணி, பெரிய அளவில் தங்கத்தைக் கடத்தி வருவதாக சுங்கத்துறையினருக்குக் கிடைத்த தகவலின் பேரில், இந்தப் பயணியை இடைமறித்து விசாரணை நடத்தியதில் அவர், தங்கத்தை பேஸ்ட் வடிவத்தில் 29 பயணிகளிடம் கொடுத்து கடத்தி வருவதை ஒப்புக்கொண்டார். இந்த 29 பயணிகளிடம் நடத்திய சோதனையின் போது, நியாஸிடமிருந்து தங்கம் பெற்றுக் கொண்டதை அவர்களும் ஒப்புக்கொண்டனர். பேஸ்ட் வடிவத்தில் இருந்த சுமார் 7.5 கிலோ தங்கம் இந்தப் பயணிகளின் ஆசனவாயில் மறைத்து கொண்டுவரப்பட்டதை அறிந்து, இந்தத் தங்கம் அவர்களிடமிருந்து பிரித்தெடுக்கப்பட்டு பறிமுதல் செய்யப்பட்டது.
முகமது நியாஸ் எஸ்.பி.பட்டினத்தைச் சேர்ந்தவர். இவர், துபாயிலிருந்து கொழும்பு வழியாக சென்னைக்கு வந்தவர்.
மற்றொரு நடவடிக்கையில் நேற்று முன்தினம் இரவு குவைத்திலிருந்து சென்னை வந்த, கடப்பாவைச் சேர்ந்த அக்யூயாப் ஹூசைன் என்ற நபரின் கைப்பெட்டியைச் சோதனையிட்டபோது, இரண்டு கைக்கடிகாரங்களில் மறைத்துக் கொண்டுவரப்பட்ட தங்கத் தகடுகள், தங்க மோதிரங்கள், தங்கத்துண்டுகள் ஆகியவற்றை சுங்கத்துறையினர் பறிமுதல் செய்தனர். ரூ.11,88,000 மதிப்புள்ள இந்த 352 கிராம் தங்கம் 1962 சுங்கச் சட்டத்தின்படி, பறிமுதல் செய்யப்பட்டது.
இச்சம்பவங்கள் குறித்து மேலும் புலன் விசாரணை நடைபெற்று வருவதாக சென்னை சர்வதேச விமான நிலைய சுங்கத்துறை ஆணையாளரின் செய்திக்குறிப்புத் தெரிவிக்கிறது.